1. **Ülo Parik** – EJSi asutajaliige. Töötas 1958. aasta kevadest Kalev Tartu Jahindusklubis vanemspetsialistina. 1963. aastal viidi üle jahindusklubide nõukogusse jahinduse peaspetsialistiks. Jahindusklubide nõukogu koondas enda alla umbes kolmveerand Eesti jahimeestest. Töötas seal kuni 12. jaanuarini 1967. On esimese sõjajärgses Eestis välja antud jahindusliku käsiraamatu “Jahimehe meelespea” (1961) koostaja, millele järgnes 1969. aastal koos Edgar Saksaga avaldatud “Materjale jahimehe katse sooritajale”. Hilisemad töökohad viisid Ülo Pariku küll jahindusest metsandusse, kuid hingega jahimees on ta tänaseni. Elva Jahiseltsi ja Tartu Jahindusklubi liige.
2. **Lembit Kaljuvee** – EJS-i juhatuse kahe koosseisu aktiivne liige. Riigikogus töötades kaitses tulemusrikkalt jahiseaduse ettevalmistamise protsessis jahimeeste huve. Oli Riigikogu jahinduse töögrupi aktiivne liige. Andnud olulise panuse jahinduse tutvustamiseks ühiskonna erinevatele gruppidele. Hea kaaslane Eesti jahinduse asja ajamisel ja oma rohkete kogemuste jagaja ning nõustaja EJS-i töötajatele.
3. **Taavi Veskimägi** – EJS-i huvide esindaja jahiseaduse ettevalmistamise protsessis. Taavi professionaalne tegevus aitas tublisti kaasa jahimeeste huvidele vastava jahiseaduse vastuvõtmisele. Ta formuleeris seisukohti, valmistas ette ja viis läbi olulisi kohtumisi. EJS-i juhatuse kahe koosseisu aktiivne liige. Juhatuse arendusgrupi liikmena algatanud hulgaliselt vajalikke eelnõusid ja tegevusi ning neid meisterlikult tutvustanud ja korraldanud.
4. **Mario Sootna** - EJS president 2005-2008. Korraldas edukalt Eesti jahimeeste esindusorganisatsiooni tööd. Esindanud aktiivselt ühiskonnas EJS-i huve ja tegutsenud tulemusrikkalt jahinduse huvide kaitsel.
5. **Mati Kepp** - 1986. aastast Jõgeva Jahimeeste Ühingu esimees. Riigikogu liikmena ja jahimeeste toetusrühma esimehena oli aktiivne jahinduslike arutelude ja kohtumiste korraldaja. Aktiivne jahinduse korraldaja maakonnas tänaseni. LEADER programmi raames rahvusvahelise jahindusprojekti läbiviija. Maakonna jahindusnõukogu liige ja ühisjahtide organiseerija.
6. **Aare Veetsmann -** Põlva Jahiseltsi kauaaegne juhatuse liige, juhatuse esimees, Rasina jahtkonna pikaaegne, autoriteetne ja toimekas esimees. 40-aastase staažiga jahimees. Põhimõttekindel ja kindlakäeline jahinduse organiseerija, tegutseja, jahinduse eestkõneleja. Tutvustab jahindust aktiivselt meedia vahendusel. Tegeleb innukalt noorte ja mittejahindusliku kogukonna loodus- ja jahindusteemalise koolitamisega nii maakonnas kui ka väljaspool.
7. **Aarne Vainokivi** - Jahimees alates aastast 1975. Aarne on Saarte Jahimeeste Seltsi juhatuse liige 2002. aastast. 2002-2008 olnud Saarte Jahimeeste Seltsi juhatuse esimees. Aarne on aktiivne jahinduse korraldaja ja edendaja. Aarne juhtimisel renoveeriti 2000. aastate algul Saarte Jahimeeste Seltsi kasutuses olev Kalamaja kompleks, kuhu kuulub klubihoone, lasketiir ja paadisildumise koht.
8. **Mati Kirs** - Mati Kirs on Saare EPT Jahiseltsi juht alates aastast 1991. Tema juhtimisel toimus Saare EPT Jahiseltsi loomine iseseisva MTÜ-na Eesti Vabariigi algusaastatel. Tegutses aktiivselt Saaremaa hundibrigaadi liikme ja ühe juhina. Tema juhtimisel ohjati ja piirati huntide suurt arvukust Saaremaal 1990. aastate keskel. Sellest ajast saadik teatakse teda kui nn kohalikku hundispetsialisti. Mati on väsimatu eetilise jahi propageerija ja eestseisja. Saarte Jahimeeste Seltsi esindajana osalenud Eesti Jahimeeste Seltsi kokkutulekutel erinevatel ülesastumistel ja saavutanud auhinnalisi kohti.
9. **Väino Lill** – jahimees üle 30 aasta. Juhtinud veerand sajandit Tihemetsa jahiseltsi. Olnud 10 aastat jahinduse õpetaja Pärnumaa kutsehariduse keskuses ja andnud noortele edasi jahindusteadmisi. Laskevõistluste organiseerija. On korraldanud ja läbi viinud kogu Eesti jaoks tähtsust omavaid kohtumisi poliitikutega, et leida lahendusi looduskaitsealadel jahinduse korraldamisele ja paljudele teistele jahindusprobleemidele. Korraldanud hulgaliselt ühisjahte, kuhu on kutsutud erinevate sihtgruppide esindajad.
10. **Mati Hõbemägi** on propageerinud jahindusalast tegevust nii Eestis kui ka väljaspool. Mati on olnud osaline õppe- ja jahindust tutvustavate filmide ja telesaadete tegemisel. Aitab aktiivselt jõu ja nõuga noorjahimehi. Tegeleb põhjalikult ulukihooldega ja jagab oma teadmisi ka teistele jahimeestele. Tegelenud jahikülaliste vastuvõtmisega üle 25 aasta, läbi selle tutvustanud Eesti jahikombeid ja kultuuri arvukatele jahikülalistele. Pidanud erinevaid jahindusalaseid loenguid Eesti Maaülikooli ja Luua Metsanduskooli tudengitele. Pikaaegne Järvamaa Jahindusklubi juhatuse liige, praegune esimees. Kõigi Imaveres elatud aastate jooksul on Mati huvi tundnud kohaliku kooli ja lasteaia käekäigu vastu ning tihti aidanud ellu viia erinevaid projekte.